Ciara Michel
D’ Ciara Kathleen Michel (* 2. Jüüli 1985 z’ Taunton, Anglànd) ìsch a britischa Volleybàllschpìelera, wo-n-àls Mìttelblockera schpìelt. Vu 2017 bis 2019 hàt sa biim ASPTT Mulhouse gschpìelt un schteht sitter 2020 bii Athletes Unlimited Pro League ìm Àmerikà unter Vertrààg. Drzüa ìsch sa sitter 2011 Mìtglìed ìn dr britischa Nàzionààlmànnschàft.

ìhra Laawa un Kàrriar 
D’ Michel ìsch d’ Tochter vu’ma àmerikànischa Basketballer un era Brita vun irischer Àbschtàmmung. Wu sa zeh Joohra àlt gsìì-n-ìsch, ìsch sa mìt ìhra Äältra ìns Florida gwàndelt. Ìn dr Schüal hàt sa Cheerleadera wälla wara, àwwer hàt sìch schpeeter fìr Volleybàll äntschìeda. Ìm Florida hàt sa zamma mìt ìhrer Schwaschter ìn’ra Mànnschàft gschpìelt. Àb 2003 hàt sa àn dr Üniwärsitäät vu Miami Seelakunda gschtudiart un hàt därt ìn dr Üniwärsitäätsmànnschàft gschpìelt. Ànna 2007 ìsch sa àn d’ Üniwärsitäät vu Melbourne ìm Àuischtrààlia gànga ge schpìela. Ìn dr Zwìschazitt ìsch sa a hàlb Joohr làng àn dr Monash-Üniwärsitäät ìm Vorort vu Melbourne àktiiv gsìì.

Ànna 2010 ìsch sa ìn dr Alemannia Ààcha-n-ìm Diitschlànd gànga ge schpìela, mìt’m Àbsìcht, ìn d’ britischa Mànnschàft fìr d’ Olìmpischa Schpìela gwählt z’ wara. Ìm Mai 2011 hàt sa z’ Lima zem äärschta Mol mìt dr Nàzionààlmànnschàft gschpìelt. Bii da Olìmpischa Schpìela vu 2012 z’ London ìsch sa mìt dr britischa Mànnschàft uff Plàtz 9 ànakumma. Drnooh ìsch sa uff VT Aurubis Hamburg gànga ge schpìela, un ìns Yamamay Busto Arsizio ìm Itàlia ànna 2013. Mìt dam Verain hàt sa zwaimol dr itàlianischa Pokàl gwunna (ànna 2013/2014 un 2014/2015), so wia dr itàlianischa Schpìtzapokàl ìm Joohr 2014/2015.

Ìm Saison 2016/2017 hàt d’ Michel biim tìrkischa Verain Bursa BBSK gschpìelt, wu sa àm Plàtz 5 vu dr Nàzionààlmaischterschàft un àm Plàtz 3 vum Öiropäischa Challenge Cup ànakumma-n-ìsch. Ìm nachschta Joohr ìsch sa biim Verain AS Saint-Raphaël ìm Süüdfrànkrììch gsìì, mìt wällem sa ànna 2017 dr frànzeescha Schpìtzapokàl gwunna hàt. Ìm gliicha Joohr ìsch sa mìt Saint-Saphaël zwàr numma-n-àm Plàtz 13 vu dr Champions League gsìì, àwwer ìsch àls „Bäschta-n-Ààgrìffera“ vum Turniar gwählt worra.

Vu 2017 bis 2019 hàt sa biim owerelsassischa Verain ASPTT Mulhouse gschpìelt. Ìm äärschta Joohr mìt’m Verain hàt sa dr frànzeescha Schpìtzapokàl gwunna. Ìn baida Saisons ìsch dr Verain jewills àm Plàtz 3 vu dr frànzeescha Nàzionààlmaischterschàft un vum Frànkrììch-Pokàl ànakumma. Ànna 2018 ìsch d’ Michel zem „Bäschta Mìttelblockera“ vum Frànkrììch-Pokàl ärkläärt worra. Ànna 2019/2020 hàt sa zamma mìt’m Verain Pays d’ Aix-Venelles dr Frànkrììch-Pokàl gwunna. Sitter 2020 schpìelt sa biim Verain Athletes Unlimited Pro League ìn da Verainigta Schtààta.

D’ Ciara Michel bsìtzt d’ britischa, àmerikànischa un àuischtrààlischa Schtààtsààgheerigkait.

Weblìnks 

 D’ Ciara Michel biim Internàzionààla Volleybàll-Bund FIVB (anglisch)
 D’ Ciara Michel biim Öiropäischa Volleybàll-Bund CEV (anglisch)
 D’ Ciara Michel uff dr Websitta vu dr britischa Nàzionààlmànnschàft (anglisch)
 D’ Ciara Michel bii WorldOfVolley (anglisch)
 D’ Ciara Michel bii VolleyBox
 D’ Ciara Michel bii Olympedia (anglisch)

Ainzelnoohwiisa 

Volleyballnationalspiiler (Grossbritannie)
Volleyballspiilere (ASPTT Mulhouse)
Ängländer
Brit
Frau
Läbigi Person